**Doložka vybraných vplyvov**

**A.1. Názov materiálu:**

## Návrh Celoštátnej stratégie rodovej rovnosti a Akčného plánu rodovej rovnosti

na roky 2014 - 2019

**Termín začatia a ukončenia PPK:** 16. 09. – 24. 09. 2014

**A.2. Vplyvy:**

|  |  |  |  |
| --- | --- | --- | --- |
|  | Pozitívne\* | Žiadne\* | Negatívne\* |
| 1. Vplyvy na rozpočet verejnej správy |  | X |  |
| 2. Vplyvy na podnikateľské prostredie – dochádza k zvýšeniu regulačného  zaťaženia? |  | X |  |
| 3. Sociálne vplyvy  – vplyvy na hospodárenie  obyvateľstva,  – sociálnu exklúziu,  – rovnosť príležitostí a rodovú rovnosť  a vplyvy na zamestnanosť | X |  |  |
| 4. Vplyvy na životné prostredie |  | X |  |
| 5. Vplyvy na informatizáciu  Spoločnosti |  | X |  |

\* Predkladateľ označí znakom x zodpovedajúci vplyv (pozitívny, negatívny, žiadny), ktorý návrh prináša v každej oblasti posudzovania vplyvov. Návrh môže mať v jednej oblasti zároveň pozitívny aj negatívny vplyv, v tom prípade predkladateľ označí obe možnosti. Bližšie vysvetlenie označených vplyvov bude obsahovať analýza vplyvov. Isté vysvetlenie, či bilanciu vplyvov (sumárne zhodnotenie, ktorý vplyv v danej oblasti prevažuje) môže predkladateľ uviesť v poznámke.

A.3. Poznámky

## **Sumárne zhodnotenie vyhodnotenie sociálnych vplyvov.** Návrh Celoštátnej stratégie rodovej rovnosti a Akčného plánu rodovej rovnosti na roky 2014 – 2019 bude mať závažný bezprostredný a dlhodobý dopad na stav rodovej rovnosti, sociálno-ekonomický rast a demokraciu v spoločnosti. Podpora rodovej rovnosti prostredníctvom cieľov celoštátnej stratégie bude prispievať k sociálno-ekonomickému rozvoju a zamedzí plytvaniu ľudskými zdrojmi v spoločnosti a prispeje k sociálnej stabilite v spoločnosti a v rodinách na Slovensku. Z týchto dôvodov môže mať schválenie materiálu **významné pozitívne účinky** pre spoločnosť a sociálne začlenenie žien. Spoločnosť s vyváženou rodovou rovnosťou je prospešná pre všetkých z hľadiska sociálno-ekonomického rastu a zlepšenia životných podmienok, čo umožní spoločensky účelnejšie využitie finančných zdrojov.

Ekonomická nezávislosť ako jeden z cieľov predkladanej celoštátnej stratégie je nevyhnutnou podmienkou toho, aby ženy i muži mali kontrolu nad svojimi životmi a mali možnosť skutočného rozhodovania. Na Slovensku sa prejavuje výrazný rodový rozmer dopadu rodičovstva na zamestnanosť žien a mužov. Celkovo možno konštatovať, že prítomnosť detí mladších ako 6 rokov v rodine významne znižuje mieru zamestnanosti žien, kým zamestnanosť mužov skôr zvyšuje. Nožnice medzi odmenou za prácu sa medzi mužmi a ženami roztvárajú viac a viac po narodení každého dieťaťa. Rozdiely v odmeňovaní, spolu s inými nevýhodami žien vo vzťahu k trhu práce, najmä veľký podiel žien mimo ekonomickej aktivity, častejšie a dlhšie prerušovanie pracovnej kariéry, nízke ohodnotenie ich práce a vyššie zaťaženie žien neplatenou prácou, znižujú ženám celoživotné úspory a dôchodky, čo vedie v neskoršom veku k vyššiemu ohrozeniu chudobou a následnou feminizáciou chudoby v staršom veku.

A.4. Alternatívne riešenia – nenavrhujú sa

**A.5. Stanovisko gestorov**

**Ministerstvo financií SR** nemá pripomienky k doložke vybraných vplyvov z hľadiska vplyvov na informatizáciu spoločnosti.

Sekcia rozpočtovej politiky MF SR predložila zásadné pripomienky. Predložené pripomienky boli s predkladateľom prekonzultované a následne bola doložka vybraných vplyvov upravená.

V materiáli sú navrhnuté úlohy, ktoré sa majú realizovať v rokoch 2014 až 2019. Finančné prostriedky na všetky aktivity budú zabezpečené v rámci kapitoly MPSVR SR ako aj v rámci schválených limitov príslušných rozpočtových kapitol ostatných rezortov bez ich navýšenia.

Realizácia úloh nepredstavuje ďalšie zvýšenie finančných prostriedkov nad rámec schváleného rozpočtu verejnej správy. Všetky predpokladané výdavky budú v rámci schválených limitov rozpočtu verejnej správy na jednotlivé rozpočtové roky bez dodatočných nárokov na rozpočet verejnej správy. Zodpovedné rezorty a subjekty už časť úloh priebežne plnia a rátajú s ich plnením aj v novom akčnom pláne. Zodpovedné rezorty a subjekty budú úlohy riešiť v rámci schválených limitov svojich rozpočtov a nepredpokladá sa zvýšenie nárokov na štátny rozpočet.

Vo vzťahu k rezortom materiál vo všeobecnosti formuluje jednotlivé úlohy, ale nevymedzuje presné formy ich plnenia, preto výška vynaložených finančných prostriedkov zo strany rezortov bude závisieť od konkrétnej zvolenej formy plnenia úloh. Navyše sa v mnohých úlohách popri financovaní zo strany rezortov počíta aj so spolufinancovaním či celkovým financovaním z projektových prostriedkov a značná časť úloh bude financovaná prostredníctvom operačného programu Ľudské zdroje.

Celková čiastka alokovaná v rámci OP Ľudské zdroje sa zameriava na uvedenú problematiku predovšetkým v časti:

**Prioritná os 3 Zamestnanosť**

Investičná priorita:

3.2 Rovnosť medzi mužmi a ženami vo všetkých oblastiach vrátane oblasti prístupu k zamestnaniu, kariérnemu postupu, zosúladeniu pracovného a súkromného života a presadzovania rovnakej odmeny za rovnakú prácu.

Špecifický cieľ 3.2. Znížiť horizontálnu a vertikálnu rodovú segregáciu na pracovnom trhu a v príprave na povolanie.

Špecifický cieľ 3.2.1.

Zlepšením podmienok pre zosúladenie pracovného a rodinného života zvýšiť zamestnanosť osôb s rodičovskými povinnosťami, najmä žien.

Špecifický cieľ 3.2.2.

Znížiť horizontálnu a vertikálnu rodovú segregáciu na pracovnom trhu a v príprave na povolanie.

**Prioritná os 4 Sociálne začlenenie**

Investičná priorita

4.1 Aktívne začlenenie, a to aj s cieľom podporovať rovnaké príležitosti a aktívnu účasť a zlepšenie zamestnateľnosti.

Špecifický cieľ 4.1.2. Prevencia a eliminácia všetkých foriem diskriminácie.

**Tabuľka:** Rozdelenie finančného plánu podľa prioritnej osi, fondu, kategórie regiónu a tematického cieľa

|  |  |  |  |  |  |  |
| --- | --- | --- | --- | --- | --- | --- |
| **Prioritná os** | **Fond[[1]](#footnote-1)** | **Kategória regiónu** | **Tematický cieľ** | **Podpora Únie** | **Národné finančné prostriedky** | **Finančné prostriedky spolu** |
| **Prioritná os 1** | ESF | MR, VR | Tematický cieľ 10 | 458 746 509 | 90 338 908 | 549 085 417 |
| **Prioritná os 2** | ESF/IZM | MR | Tematický cieľ 8 | 144 350 518 | 12 736 811 | 157 087 329 |
| **Prioritná os 3** | ESF | MR, VR | Tematický cieľ 8 | 845 924 737 | 162 869 072 | 1 008 793 809 |
| **Prioritná os 4** | ESF | MR, VR | Tematický cieľ 9 | 294 699 291 | 73 972 687 | 368 671 978 |
| **Prioritná os 5** | ESF | MR | Tematický cieľ 9 | 139 000 000 | 24 529 412 | 163 529 412 |
| **Prioritná os 6** | EFRR | MR | Tematický cieľ 9 | 243 662 462 | 42 999 258 | 286 661 720 |
| **Prioritná os 7** | ESF | MR,VR | N/A | 78 600 000 | 16 103 753 | 94 703 753 |
| **SPOLU** | ESF, EFRR | MR, VR | N/A | 2 204 983 517 | 423 549 901 | 2 628 533 418 |

Zdroj: Návrh OP Ľudské zdroje z 9. septembra 2014

Vo vzťahu k regionálnej a miestnej samospráve majú úlohy charakter odporúčania. Úlohy bude územná samospráva financovať v rámci schválených rozpočtov.

**Ministerstvo hospodárstva SR,** odbor hospodárskych analýz neuplatnil pripomienky a súhlasil s doložkou vybraných vplyvov bez pripomienok.

**Ministerstvo práce, sociálnych vecí a rodiny SR** bez pripomienok.

**Ministerstvo životného prostredia SR** súhlasí s predloženou doložkou vybraných vplyvov bez pripomienok.

1. Na účely tejto tabuľky sa IZM (osobitné pridelené rozpočtové prostriedky a zodpovedajúca podpora ESF) považuje za fond. [↑](#footnote-ref-1)